da de da de da de fi en en en sv da nl de bar da da da de da da da en da da en da de de da da es da da it da de
Skoleforeningen mindes omkomne børnehavebørn | Dansk Skoleforening for Sydslesvig e.V.
Mindehøjtidelighed i Flensborg med en krans til børnene fra Ingridhjemmet.
Den første søndag i november er »Volkstrauertag« i Tyskland. Her mindes man de døde fra 1. og 2. Verdenskrig. At Dansk Skoleforening for Sydslesvig hvert år deltager i mindehøjtidelighederne har en særlig årsag. 15 danske børnehavebørn og to voksne ledere døde under et bombeangreb i Flensborg i 1943. På kirkegården »Am Friedenshügel« er der en mindesten, hvor der i denne anledning hvert år lægges en krans. Det er en betydningsfuld opgave for Skoleforeningens formand, Udo Jessen og dagtilbudschef Petra von Oettingen:
- Det er hvert eneste år svært for mig at bevare distancen, når man står på stedet og læser navnene og alderen på gravstenen. Krig er noget forfærdeligt og at miste sine børn, små uskyldige mennesker, er nok det forfærdeligste jeg kan forestille mig. At vi har en egen mindesten skyldes, at mindretallet og forældrene dengang ikke ønskede, at børnene og de to voksne skulle begraves sammen med de andre, og at der skulle stå mennesker og heile ved begravelsen. Derfor blev der lavet et særligt gravsted for de stakkels børn og deres voksne pædagoger fra det danske mindretal, siger Udo Jessen.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg